Document ID: 31992L0069

Komisijos direktyva 92/69/EEB
1992 m. liepos 31 d.
septynioliktąjį kartą su technikos pažangos derinanti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, [1] pakavimą ir ženklinimą etiketėmis, suderinimo su paskutiniais pakeitimais, padarytais Direktyva 92/32/EEB, [2] ypač į jos 28 ir 29 straipsnius,
kadangi Direktyvos 67/548/EEB 3 straipsnio 1 dalyje ir 1988 m. birželio 7 d. Tarybos direktyvos 88/379/EEB dėl valstybių narių įstatymų ir kitų teisės aktų, reglamentuojančių pavojingų preparatų klasifikavimą, pakavimą ir ženklinimą etiketėmis, suderinimo su paskutiniais pakeitimais, [3] padarytais Komisijos direktyva 90/492/EEB, [4] 3 straipsnyje numatyta, kad medžiagų ir preparatų fizikocheminės savybės, toksiškumas ir ekologinis toksiškumas nustatomas Direktyvos 67/548/EEB V priede nurodytais metodais,
kadangi Direktyvos 67/548/EEB V priedo tekstas šiuo metu yra paskelbtas dviem dalimis, kurių viena yra Komisijos direktyvos 84/449/EEB [5] priedas, o kita - Komisijos direktyvos 88/302/EEB [6] priedas;
kadangi, siekiant atsižvelgti į technikos plėtrą, būtina peržiūrėti Komisijos direktyvos 84/449/EEB priede pateiktus bandymų metodus;
kadangi, siekiant atsižvelgiant į technikos plėtrą, taip pat būtina peržiūrėti jūros dumblių inhibicijos tyrimo metodą, kurį šiuo metu galima rasti Komisijos direktyvos 88/302/EEB priede ir šia proga perkelti šį tyrimo metodą į Direktyvos 84/449/EEB priedą;
kadangi pagal Tarybos direktyvą 86/609/EEB dėl valstybių narių įstatymų ir kitų teisės aktų, susijusių su eksperimentiniais ir kitais mokslo tikslais naudojamų gyvūnų apsauga, suderinimo [7] reikėtų iki minimumo sumažinti bandymams naudojamų gyvūnų skaičių;
kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 84/449/EEB priedas keičiamas šios direktyvos priedu.
2 straipsnis
Šia direktyva panaikinamas Direktyvos 88/302/EEB priede apibūdintas jūros dumblių inhibicijos tyrimo metodas.
3 straipsnis
Valstybės narės priima įstatymus ir kitus teisės aktus, kurie, įsigalioję iki 1993 m. spalio 30 d., įgyvendina šią direktyvą. Apie tai jos nedelsdamos praneša Komisijai.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant.
Tokios nuorodos darymo tvarką nustato valstybės narės.
4 straipsnis
Ši direktyva skirta valstybėms narėms.
Priimta Briuselyje, 1992 m. liepos 31 d.

Labels: 12
3
15
20